(1903) Ende oock int middel van dese stad staet een costelijc hof , daer op sijn vier wooningen , ende op de vierde wooninge boven hooge woont Blanchefleur met 17 .ander joncvrouwen , elck in een schoone costelijcke camer , waer van de deuren zijn van ebenhoute gemaect , dat nimmermeer en verrot , noch met vier en verbrandt , ende de vensteren zijn van welrieckenden myrrhen houte , ende de deuren zijn met goude ende lasuer verciert , ende wonderlijcke dingen staen daer aen gemaeckt , ende om datter de joncvrouwen in woonen , soo ist geheeten der jonckvrouwen toren .Int middel van desen toren staet eenen pilaer van cristale , ende daer by springt een fonteyn totter hoochster vensteren ende dan daeltse weder door conduyten , ende aen deerste pilaer staet eenen graet daer de jonckvrouwen afgaen in des admiraels camer , daer hem xiiij .